\nDictionarul medical, initiativa temerara a Profesorului Dr. Valeriu Rusu de a elabora o lucrare de proportii, de o incontestabila valoare stiintifica, care sa condenseze terminologia vasta a medicinei contemporane, se afla in momentul de fata la cea de-a III-a editie, revizuita, actualizata in totalitate si semnificativ imbunatatita, astfel incat numarul total de termeni noi depaseste 2000. O buna parte din acestia reprezinta neologismele adoptate recent in limba engleza, care dicteaza actualmente evolutia terminologiei medicale, iar alta parte semnificativa reflecta evolutia cunoasterii la nivel molecular, cu corolarul sau de conturare medicina moleculara. S-a introdus, de asemenea, si un capitol nou, de mare utilitate, Tabele si reprezentari grafice. Dictionarul este trilingv, fiecare termen, pe langa forma in limba romana, fiind transcris, ca si pana acum, in limbile engleza si franceza. Dupa succinte informatii privind tendintele actuale in evolutia terminologiei medicale, urmeaza un cuprinzator ghid etimologic si o selectie judicioasa de abrevieri, simboluri si acronime, iar in continuare corpul propriu-zis al lucrarii. In celelalte sectiuni sunt amplu prezentate tabelele de date anatomice si constante biologice, Sistemul International (SI) de unitati de masura in medicina, urmate de glosarele de informatica medicala si termeni medicali populari. La acest mod original de structurare si prezentare a informatiilor se adauga, inainte de lexicul de termeni in limbile franceza, engleza si germana si de indicii de nume proprii, pentru prima data in editia de fata, un capitol destinat laureatilor premiului Nobel pentru fiziologie/medicina. \n \n Cuprins: Indrumari pentru utilizarea dictionarului. Abrevieri utilizate in dictionar. Din istoria terminologiei medicale. Ghid etimologic. Abrevieri, simboluri si acronime. Vocabular de termeni medicali. Tabele de date anatomice. Sistemul International (SI) de unitati de masura in medicina. Tabele si reprezentari grafice. Tabele de constante biologice. Glosar de informatica medicala. Glosar de termeni medicali populari. Laureatii premiului Nobel pentru fiziologie/medicina. Index de termeni englez-roman. Index de termeni francez-roman. Index de termeni german-roman. Index de nume proprii. \n \n Adresabilitate: Medici de toate specialitatile, studenti in medicina, intregul corp medical, publicul larg. \n